text: 18 Cheqanta kausayta yachacheyqa mana atikullanchu. Jehovataj "cheqanta" yachachinanchejta munan (2 Tim. 3:16). ¿Ima niyta munan chay? Bibliaj yuyaychaykunasninwan yanapachikunata, ichá Proverbios 18:13 versiculopi nisqanwan jina, chaypi nin: "Manaraj allinta uyarishaspa imatapis kuticheyqa wampu kaymin, pʼenqaytaj", nispa. Chayrayku, uj hermanota jatun juchapi urmasqanmanta tumpajtinku, ancianosqa allintaraj jinachus manachus kasqanta yachananku tiyan (Deu. 13:14, 15). Ajinallamanta cheqan kajman jina cheqanchayta atenqanku.